ΚΑΝΟΝΙΣΜΟΣ (ΕΟΚ) αριθ. 1206/92 ΤΗΣ ΕΠΙΤΡΟΠΗΣ της 11ης Μαΐου 1992 για την τροποποίηση του κανονισμού (ΕΟΚ) αριθ. 3680/91 για τη θέση σε πώληση σιτηρών που κατέχονται από τους διάφορους οργανισμούς παρεμβάσεως για την παράδοσή τους στις περιοχές Αζορών και Μαδέρας και για την τροποποίηση του κανονισμού (ΕΟΚ) αριθ. 3681/91 για τον καθορισμό των ελάχιστων τιμών πώλησης στο πλαίσιο του διαρκούς διαγωνισμού που άνοιξε με τον κανονισμό (ΕΟΚ) αριθ. 3680/91

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 3577/90 (2), και ιδίως το άρθρο 7 παράγραφος 6,

Εκτιμώντας:

ότι ο κανονισμός (ΕΟΚ) αριθ. 3680/91 της Επιτροπής της 17ης Δεκεμβρίου 1991 για την πώληση σιτηρών που έχουν στην κατοχή τους οι οργανισμοί παρέμβασης για την παράδοσή τους στις Αζόρες και τη Μαδέρα (3), όπως τροποποιήθηκε από τον κανονισμό (ΕΟΚ) αριθ. 308/92 (4), προβλέπει ρητά τον εφοδιασμό των νήσων αυτού του αρχιπελάγους ή των εγκαταστάσεων αλευροποιίας ή των βιομηχανιών ζωοτροφών- ότι, από την πείρα που αποκτήθηκε, φαίνεται ότι πρέπει να προβλεφθεί επίσης ο εφοδιασμός αυτών των νήσων με καλαμπόκι εις βάρος του προβλεπόμενου εφοδιασμού σε άλλα σιτηρά-

ότι ο πορτογαλικός οργανισμός παρέμβασης δεν έχει πλέον αποθέματα για αυτόν τον εφοδιασμό- ότι, λόγω της προθεσμίας των διαδικασιών για το μήνα Μάιο 1992, είναι αναγκαίο να προβλεφθεί μεγαλύτερη προθεσμία απ' ό,τι προβλέπεται- ότι πρέπει επομένως να τροποποιηθεί ο κανονισμός (ΕΟΚ) αριθ. 3680/91-

ότι αυτός ο εφοδιασμός προβλέπεται να γίνει με προσφορά για πώληση σιτηρών από τους διάφορους οργανισμούς παρέμβασης-

ότι οι ελάχιστες τιμές πώλησης για τους σκοπούς του τρέχοντος διαγωνισμού που καθιερώθηκαν με τον κανονισμό (ΕΟΚ) αριθ. 3680/91 καθορίστηκαν με τον κανονισμό (ΕΟΚ) αριθ. 3681/91 της Επιτροπής, όπως τροποποιήθηκε από τον κανονισμό (ΕΟΚ) αριθ. 308/92-

ότι πρέπει, κατά συνέπεια, να καθοριστούν τιμές πώλησης για το καλαμπόκι και συνεπώς να τροποποιηθεί το παράρτημα του κανονισμού (ΕΟΚ) αριθ. 3681/91-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το άρθρο 2 του κανονισμού (ΕΟΚ) αριθ. 3680/91 αντικαθίσταται από το ακόλουθο κείμενο:

"Άρθρο 2

1. Ο διαγωνισμός είναι ανοικτός από την 1η Ιανουαρίου μέχρι τις 30 Ιουνίου 1992- ο πρώτος διαγωνισμός έγινε στις 8 Ιανουαρίου 1992.

Οι επόμενοι διαγωνισμοί θα γίνονται σε μηνιαία βάση την πρώτη Τετάρτη εκάστου μηνός. Εκτάκτως, για το μήνα Μάιο, ο διαγωνισμός θα γίνει τη δεύτερη Τετάρτη αυτού του μήνα.

2. Τα πωληθέντα σιτηρά πρέπει να παραδοθούν στους προορισμούς που προβλέπονται στο παράρτημα.

Για το μαλακό σιτάρι και για τον προορισμό "Αζόρες", η παράδοση πρέπει υποχρεωτικά να γίνει για καθεμία από τις αποδεκτές προσφορές, σύμφωνα με την ακόλουθη κατανομή:

α) +- 60 % με προορισμό το νησί Sao Miguel-

β) +- 30 % με προορισμό το νησί Terceira-

γ) +- 10 % με προορισμό το νησί Faial.

Για το κριθάρι, το καλαμπόκι και το κτηνοτροφικό σιτάρι και για προορισμό "Αζόρες", η παράδοση πρέπει υποχρεωτικά να γίνει για καθεμία από τις αποδεκτές προσφορές, σύμφωνα με την ακόλουθη κατανομή:

α) +- 75 % με προορισμό το νησί Sao Miguel-

β) +- 14 % με προορισμό το νησί Terceira-

γ) +- 2,5 % με προορισμό το νησί Faial-.

δ) +- 2 % με προορισμό το νησί Sao Jorge-

ε) +- 2 % με προορισμό το νησί Pico-

ζ) +- 1,5 % με προορισμό το νησί Flores (Corvo)-

η) +- 1,5 % με προορισμό το νησί Santa Maria-

θ) +- 1,5 % με προορισμό το νησί Graciosa."

Άρθρο 2

Το παράρτημα του κανονισμού (ΕΟΚ) αριθ. 3680/91 αντικαθίσταται με το παράρτημα Ι του παρόντος κανονισμού.

Άρθρο 3

Το παράρτημα του κανονισμού (ΕΟΚ) αριθ. 3681/91 αντικαθίσταται με το παράρτημα ΙΙ του παρόντος κανονισμού.

Άρθρο 4

Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 11 Μαΐου 1992. Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 281 της 1. 11. 1975, σ. 1. (2) ΕΕ αριθ. L 73 της 19. 3. 1992, σ. 7. (3) ΕΕ αριθ. L 349 της 18. 12. 1991, σ. 31. (4) ΕΕ αριθ. L 32 της 8. 2. 1992, σ. 26. (5) ΕΕ αριθ. L 349 της 18. 12. 1991, σ. 34.

ΠΑΡΑΡΤΗΜΑ Ι

"ΠΑΡΑΡΤΗΜΑ

(τόνοι)

Σιτηρά Αζόρες Μαδέρα Αρτοποιήσιμο σιτάρι 17 000 12 500 Κτηνοτροφικό σιτάρι 5 000 1 500 Κριθάρι 16 000 3 000 Σιτάρι σκληρό 2 000 3 500 Καλαμπόκι 15 000 7 500 Σύνολο 55 000 28 000

Περίοδος για την παράδοση: από 1ης Ιανουαρίου έως 31 Ιουλίου 1992

Ανοικτοί διαγωνισμοί

Σιτάρι: Γερμανία και Γαλλία

Σκληρό σιτάρι: Γαλλία και Ελλάδα

Κριθάρι: Γαλλία, Ηνωμένο Βασίλειο και Ισπανία

Καλαμπόκι: Γαλλία"

ΠΑΡΑΡΤΗΜΑ ΙΙ

"ΠΑΡΑΡΤΗΜΑ

Ελάχιστες τιμές πώλησης σε Ecu/τόνο

Σιτηρά Αζόρες Μαδέρα Αρτοποιήσιμο σιτάρι 92,24 92,24 Κτηνοτροφικό σιτάρι 84,32 84,32 Κριθάρι 84,32 84,32 Σιτάρι σκληρό 149,43 149,43 Καλαμπόκι 84,32 84,32"